**PomléRun 11 – PROPOZÍCIE**

\*Organizátor si vyhradzuje právo upraviť niektoré údaje uvedené v propozíciách.\*

**A. Všeobecné informácie**

1. **Názov podujatia a ročník** : PomléRun, 11. ročník
2. **Dátum a miesto konania podujatia** : 8. 5. 2024 (streda) od 7:30 hod do 15:00 hod, lesopark Pomlé, Pomlejská ulica, Šamorín a vyčlenené priestory mesta Šamorín (podľa priloženej mapy)
3. **Organizátor** : CZ Slovakia, a. s.
4. **Partner podujatia** : x-bionic sphere
5. **Kontakt na organizátora** : info@pomlerun.sk
6. **Časomiera a realizačné zabezpečenie:** SunBell, s.r.o.
7. **Trate:** Juraj Nagy

**B. Disciplíny a kategórie**

1. 150 m – predškolský vek (rok narodenia 2018 - 2024)
2. 720 m – mladší žiaci (rok narodenia 2013 - 2017)
3. 720 m – starší žiaci (rok narodenia 2009 - 2012)
4. 3 km – hobby beh (rok narodenia 2008 a skôr)
5. 10 km – hlavný beh (rok narodenia 2008 a skôr)

**Pre zaradenie do vekovej kategórie je rozhodujúci vek dosiahnutý v tomto roku bez ohľadu na deň a mesiac narodenia.**

**Súťaž šamorínskych športových klubov a Súťaž o najrýchlejšieho Šamorínčana a Šamorínčanku:**

Šamorínske športové  kluby budú medzi sebou súťažiť v rámci hlavného behu. Víťaza určí  súčet časov prvých troch bežcov za klub. Súťažiť môžu len bežci, ktorí sú členmi klubu minimálne 6 mesiacov pred dátumom pretekov.  Minimálny počet  bezčov za klub sú traja, maximálny počet je neobmedzený. Víťaz bude vyhlásený iba pri účasti minimálne troch klubov.

Najrýchlejší Šamorínčan a najrýchlejšia Šamorínčanka v hlavnom behu získajú putovný zvonec s vygravírovaným menom. Podmienkou účasti v tejto súťaži je trvalý pobyt súťažiaceho v meste Šamorín.

**C. Prihlasovanie**

Prihlasovanie je možné na webstránke www.pomlerun.sk do 4. 5. 2024 do 23:59 hod.

Prihlasovanie je možné iba online. Prihlasovanie na mieste nebude možné.

Online prihlásenie je povinné pre všetky kategórie vrátane detských behov.

Prihláseným sa účastník stáva až po uhradení štartovného. Vaše meno sa na zozname prihlásených zobrazí do 24 hodín po prijatí platby, o čom Vám príde email s potvrdením.

V prípade potreby ohľadne prihlasovania kontaktujte Vysledkovyservis.sk na emailovej adrese prihlaska@vysledkovyservis.sk.

**D. Štartovné**

hlavný beh/hobby beh

* + 15 EUR pri prihlásení a platbe do 30.4.2024
	+ 20 EUR pri prihlásení a platbe od 1.5.2024.

predškolský vek, mladší žiaci, starší žiaci – zdarma

**E. Spôsob platby**

Štartovné môžete uhradiť viacerými spôsobmi. Všetky vám budú ponúknuté po vyplnení online prihlášky. Odporúčame zvoliť úhradu platobnou kartou. Je rýchla, bezpečná, výhodná aj pri platbe zo zahraničia a Vaše meno sa objaví v zozname prihlásených okamžite. Ak nevyužijete možnosť platby kartou, príde Vám email s inštrukciami k ostatným druhom platieb (ak email nenájdete, skontrolujte priečinok SPAM/REKLAMA). Neuhrádzajte prosím štartovné poštovou poukážkou.

Platbu nie je možné uhradiť hromadne za viacerých pretekárov.

**Uhradené štartovné nie je možné vrátiť.**

**F. Výdaj štartovacích balíčkov**

Štartovacie balíčky sa budú vydávať **v nedeľu 5. mája 2024 od 15:00 do 19:00 hod. a v pondelok 6. mája 2024 od 15:00 do 19:00 hod . v priestoroch vstupnej haly hotela x-bionicsphere**. V deň konania pretekov **8. 5. 2024 od 7:30** hod. sa štartovacie balíčky budú vydávať na mieste štartu pretekov, na Pomlejskej ulici na začiatku  **lesoparku Pomlé** . Koniec prezentácie je 30 minút pred štartom danej kategórie.

Štartovací balíček zahŕňa štartovacie číslo a čip, v prípade hlavného behu a hobby behu aj tričko. Veľkosť trička je potrebné si zvoliť pri prihlasovaní, jednotlivé veľkosti sú v limitovanom počte a veľkosť nie je možné po prihlásení meniť.

Každý bežec dostane v cieli medailu.

**G. Štarty jednotlivých disciplín**

7:30 prezentácia
8:30 štart – predškolský vek

9:00 štart – mladší žiaci
10:00 štart – starší žiaci
10:45 štart – hlavný beh

10:50 štart – hobby beh
12:30 vyhlásenie výsledkov

**Štartovacie časy jednotlivých behov sú orientačné a môžu sa meniť v závislosti od počtu prihlásených bežcov.**

O prípadných zmenách časov bude organizátor účastníkov podujatia bezodkladne informovať prostredníctvom web stránky, sociálnych sietí, emailom alebo iným vhodným spôsobom.

**H. Trate a povrchy**

Trate sú prevažne asfaltové, rovinaté, bez prevýšenia. Mapy tratí nájdete na [www.pomlerun.sk](http://www.pomlerun.sk)

**I. Vyhodnotenie v rámci kategórií**

predškolský vek – odmena v cieli pre každého

mladší žiaci – prví traja chlapci/dievčatá
starší žiaci – prví traja chlapci/dievčatá
hobby beh – prvé tri ženy do 39 rokov a nad 40 rokov

 prví traja muži do 39 rokov a nad 40 rokov

hlavný beh – prvé tri ženy do 39 rokov a nad 40 rokov

 prví traja muži do 39 rokov a nad 40 rokov

šamorínske športové kluby – prvé tri miesta

prvý Šamorínčan, prvá Šamorínčanka v hlavnom behu

**J. Meranie časov**

Meranie všetkých kategórií behu, okrem predškolákov, bude zabezpečené pomocou čipov. Elektronickú časomieru zabezpečuje firma SunBell, s. r. o. – VysledkovyServis.sk. Výsledky budú priebežne zverejňované na stránke VysledkovyServis.sk.

**K. Štartové číslo**

Každý pretekár je povinný mať pripevnené štartové číslo na hrudi tak, aby bolo viditeľné a nesmie byť prekryté. Bez štartového čísla na hrudi sa môže stať, že váš čas nebude zaznamenaný. Štartové číslo je majetkom usporiadateľa. Štartové čísla sú bez súhlasu usporiadateľa neprenosné. Pretekár, ktorý bude štartovať so štartovým číslom prideleným v štartovej listine inému pretekárovi bude diskvalifikovaný.

**Presun štartového čísla na inú osobu a zmeny v prihláške:**

Pokiaľ si vytvoríte na stránke vysledkovyservis.sk účet, môžete svoje štartovné presunúť na inú osobu, alebo robiť ďalšie zmeny vo svojej prihláške zadarmo.
Pokiaľ si účet vytvárať nechcete, štartovné číslo je možné presunúť na inú osobu za manipulačný poplatok 4€. V prípade, ak chcete prepísať vaše štartové číslo na iného účastníka, môžete tak urobiť na stránke vysledkovyservis.sk. V hlavnom menu vyberte položku „Zmena prihlášky“ a uveďte všetky

údaje o novom účastníkovi. Zmenu však musí urobiť osoba, ktorá bola pôvodne prihlásená. Štartový balík už preberá nový účastník.

Po prevzatí štartového balíka už nie je presun štartovného čísla možný.

**L. Doprava a parkovanie**

Pre účastníkov podujatia a návštevníkov budú k dispozícii parkovacie plochy vyznačené na mape. Vyznačenie uzávery ciest počas hlavného behu a hobby behu nájdete na stránke [www.mobilita.sk](http://www.mobilita.sk)

**M. Občerstvenie**V lesoparku Pomlé budú účastníkom podujatia k dispozícii občerstvovacie stánky s jedlom a pitím.

**N. Bezpečnosť a zdravotné poistenie**

Z dôvodu bezpečnosti je nutné nasledovať pokyny usporiadateľov.

Všetci účastníci sú povinní zabezpečiť si individuálne zdravotné poistenie. Organizátor nepreberá zodpovednosť za prípadné ujmy na zdraví, súvisiace s účasťou pretekárov na podujatí. Každý účastník štartuje na vlastnú zodpovednosť.

**O. Vyššia moc**

Organizátor si vyhradzuje v závislosti od okolností právo upraviť a bližšie špecifikovať niektoré údaje uvedené v týchto propozíciách, resp. organizačných pokynoch. Organizátor si rovnako vyhradzuje právo zrušiť alebo prerušiť konanie podujatia alebo niektorej z disciplín podujatia v prípade hrozby vážneho nebezpečenstva, a to najmä nepriaznivého počasia, vojny, nebezpečenstva teroru alebo iného útoku ohrozujúceho bezpečnosť účastníkov podujatia, resp. z iných nepredvídateľných vis maior udalostí a okolností.

V takomto prípade nemá účastník nárok na vrátenie štartového poplatku, resp. jeho časti, nakoľko už organizátorovi vznikli náklady na prípravu podujatia v čase pred samotným momentom prerušenia/zrušenia podujatia. Organizátor však môže po zvážení všetkých okolností a vyčíslení nákladov spojených s prípravou podujatia kompenzovať účastníkovi časť štartovného.